Nasionale polisiekommissaris in onderonsie met rowersFoto: Facebook via Intelligence Bureau SA Die voorval het omstreeks 17:30 in ŉ spa in Dunkeld in Johannesburg gebeur. Volgens Intelligence Bureau SA het Phahlane glo sy vrou na die spa vergesel. Phahlane was binne die gebou toe twee gewapende rowers met balaklawas die spa binnegekom het. ŉ Worsteling het tussen Phahlane en die rowers ontstaan en Phahlane se hand is beseer. Die rowers het op die vlug geslaan en in die proses ŉ skoot in die lug afgevuur. Niemand is deur die skoot beseer nie. Intelligence Bureau SA het berig die rowers het in ŉ silwer VW Golf gevlug. Brig. Hangwani Mulaudzi, woordvoerder van die Valke, het die voorval bevestig en gesê niemand is nog in hegtenis geneem nie.